Katrin Tiidrusel täitus 9. juunil sada päeva ACE Logistics Estonia tegevjuhina. Praeguseks on ta oma rolli juba kenasti sisse elanud, ning selle puhul on paslik teda pisut rohkem tutvustada. Küsisime Katrinilt nii tema isikliku elu kui ka tema kui juhi kohta.
#000002
Kogu teadliku aja olen töötanud ACE’is ja alustasin Cargo Handlingus lao administraatorina. Nägin ajalehes kuulutust ja kandideerisin. Kindlasti ei saa ma öelda, et logistika või transpordivaldkond oleks olnud minu suur lapsepõlveunistus. Pigem on olnud see juhus ja tagantjärele võib öelda, et õnnelik juhus. Kokkuvõttes on mul väga hea meel, et ma just siia sattusin ja just sellesse ettevõttesse ja erialasse, mis on pidevas arengus ning ka minule sellevõrra pidevaid arenguvõimalusi jätkuvalt pakub.
#000004
Intensiivse tööelu kõrvalt väga palju vaba aega ei jää, aga siiski olen 100% veendunud, et tööelu ja eraelu peavad tasakaalus olema – kui isikliku elu tass on täis, jõuad olla ka tööelus edukam. Üks meelistegevus vabal ajal on juba mitmeteistkümnedat hooaega sõbrannadega korraldada teineteise juures õhtusööke. Idee saime tolleaegsest telesaatest “Õhtusöök viiele”, aga meil on sellest välja kasvanud “Õhtusöök kuuele”. See on paras väljakutse, sest oleme seda juba nii pikalt korraldanud, et vahel on tunne, nagu kõik retseptid oleksid läbi proovitud ning teisalt lisandub ka sooritusärevus. Uute asjade katsetamine samas meeldib mulle väga. Õnneks on seda ärevust tunda vaja korra aastas ja positiivse poole pealt on ülejäänud korrad võimalik rahulikult nautida teiste poolt valmistatud gurmeeõhtusööke.
#000006
Igalt juhilt, kellega ma olen koos töötanud, on midagi õppida ja endaga kaasa võtta. Näiteks üks oluline verstapost oli see, et võtsin kuulda oma tolleaegse juhi nõuannet minna õppima juhtimist. Oli valikus ka logistika ning paljud soovitasid pigem seda, sest juhtimine on nii lai valdkond ja logistika palju konkreetsem, ent ma kindlasti ei kahetse oma valikut, sest ka juhid peavad olema koolitatud.
#000013
Sa oled töötanud ACE Logisticsis 22 aastat. Mis on see põhjus, miks sa oled nii kaua ühes ettevõttes olnud?
#000015
Ma ei tea, kas see on tugevus või nõrkus. Ühtpidi saab erinevates ettevõtetes palju rohkem erinevaid kogemusi, ent teisalt ACE’is on kogu aeg olnud kiire areng. Eriti maanteetranspordi osakonnas, kus ma olen kõige pikemalt olnud. See ongi mind sidunud ACE’iga, sest siiani ei ole mul igavaks läinud. Kui ma tunneksin, et mul ei ole omalt poolt ettevõttele enam midagi anda, siis oleks aeg teha uusi otsuseid.
#000016
Soovime Katrinile jätkuvat edu ja kordaminekuid!
#000021
aceLCL suvekampaania: mereveod suviste erihindadega! 30.06.2023
#000022
Sel aastal lõpetab kõrgkooli neli ACE’i töötajat 14.06.2023
#000025